Diari Oficial de la Generalitat Valenciana


Sumari del DOGV 2593, del 26-09-1995 (1995/836229)

RESOLUCIÓ de 23 d'agost de 1995, de la Direcció General d'Indústria i Energia, per la qual s'autoritza l'addenda al Projecte Xarxa de distribució de gas natural per a usos industrials al sud de València, eixida VS-4, província de València, promogudes per Enagás, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2593

Data del DOGV
:   26-09-1995

Secció del DOGV
:   ALTRES DISPOSICIONS

Número del document
:   1995/836229


Data del document
:   23-08-1995

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 23 d'agost de 1995, de la Direcció General d'Indústria i Energia, per la qual s'autoritza l'addenda al Projecte Xarxa de distribució de gas natural per a usos industrials al sud de València, eixida VS-4, província de València, promogudes per Enagás, SA.   
Per resolució del conseller d'Indústria, Comerç i Turisme d'1 de juny de 1993, s'atorgà a Enagás, SA, la concessió administrativa per al servei públic de subministrament de gas per a usos industrials en diversos termes municipals de València i Alacant.  
Sol·licitada per aquesta empresa, l'autorització administrativa de l'addenda al projecte de la xarxa de distribució de gas per a usos industrials al sud de la província de València, eixida VS-4, com a conseqüència de les modificacions del traçat de les conduccions en punts concrets per a adequar-ne la ubicació al plantejament urbanístic i obres diverses en projecte o construcció a l'empara del que es disposa en l'article 20 del Reglament General del Servei Públic de Gasos Combustibles aprovat pel Decret 2.913/1973, de 26 d'octubre, que incloïa la relació concreta i individualitzada dels propietaris i titulars de béns i drets afectats, es va sotmetre al tràmit d'informació pública en què comparegueren, passat el termini reglamentari, els Ajuntaments de l'Olleria i Albaida, al·legacions que han sigut tingudes en compte per l'empresa Enagás, SA, per mitjà d'un escrit del 16 de juny de 1995.  
Considerant que s'han respectat tant com ha sigut possible els drets dels particulars, i s'han fet compatibles amb els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramet per a la imposició de la servitud, aquesta Direcció General d'Indústria i Energia, de conformitat amb el que es disposa en la Llei 10/1987, de 15 de juny, de disposicions bàsiques per a un desenvolupament coordinat d'actuacions en matèria de combustibles gasosos, en relació amb el Reglament de Servei Públic de Gasos combustibles aprovat pel Decret 2.913/1973, de 26 d'octubre, i el Decret 1.775/1967, de 22 de juliol sobre instal·lació, ampliació i trasllat d'Indústries, resol aprovar l'execució i autoritzar a Enagás, SA, l'addenda al Projecte Xarxa de distribució de gas natural per a usos industrials al sud de València, denominada eixida VS-4, a la província de València.  
Primera  
En tot moment haurà de complir-se tot allò que s'estableix en el Reglament General per al Servei Públic de Gasos Combustibles, de 26.10.73, i en les normes o reglaments que el complementen, així com en el Reglament de Xarxes i Presses de Combustibles Gasosos, aprovat per ordre ministerial de 18 de novembre de 1974, modificat per ordres del Ministeri d'Indústria i Energia, de 26 d'octubre de 1983 i 6 de juliol de 1984, i a la Resolució del conseller d'Indústria, Comerç i Turisme, d'1 de juny de 1993, per la qual s'atorga a Enagás, SA, la concessió administrativa per al subministrament de gas natural per a usos industrials en diversos termes municipals de València i Alacant.  
Segona  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.  
Tercera  
Les instal·lacions que s'autoritzen per aquesta resolució hauran de realitzar-se d'acord amb el projecte i l'altra documentació tècnica presentada, i queden especificades en les següents dades bàsiques:  
a) Descripció de les instal·lacions:  
- Addenda al Projecte Xarxa de distribució de gas natural per a usos industrials al sud de València, denominada eixida VS-4, a la província de València, que passen pels termes municipals d'Agullent, Ontinyent, Aielo de Malferit, Albaida, l'Olleria i Benisoda.  
Característiques de les instal·lacions: canonades d'acer al carboni tipus API5L Gr. B, entre 2" i 14" de diàmetre; pressió màxima de servei: 72 bar relatius.  
Quarta  
Els creuaments especials i altres afeccions de béns de domini públic es realitzaran de conformitat amb els condicionants imposats per organismes competents afectats.  
Quinta  
Per a introduir modificacions en les instal·lacions que afecten les dades bàsiques del projecte, caldrà obtenir una autorització d'aquesta direcció general.  
Sisena  
Es faculta el Servei Territorial d'Indústria i Energia de València per a aprovar les condicions concretes d'aplicació del projecte i per a introduir les modificacions de detall que resulten més convenients. Totes les resolucions que en aplicació d'aquesta condició dictarà l'esmentat Servei Territorial es comunicaran a aquesta direcció general.  
Setena  
Per a la seguretat de les instal·lacions a què es refereix aquesta autorització s'estableixen les següents condicions en relació amb els elements que es mencionen:  
I. Per a canalitzacions:  
a) Imposició de servitud permanent de pas en una franja de terreny de dos metres d'ample, al llarg del gasoducte, per on correrà enterrada la canonada o les canonades que calguen per a la conducció del gas, i que estarà subjecta a les següents limitacions:  
- Prohibició d'efectuar treballs de llaurada o similars a una profunditat superior a 50 centímetres, així com de plantar arbres o arbustos a una distància inferior a dos metros a comptar de l'eix de les canonades.  
- Prohibició de realitzar qualsevol tipus d'obres o efectuar cap acte que puga danyar o pertorbar el bon funcionament de les instal·lacions a una distància inferior a cinc metres de l'eix del traçat, a un i altre costat d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe el Servei Territorial d'Indústria i Energia de València, oïda l'empresa Enagás, SA.  
- Lliure accés del personal i equips necessaris per a poder mantenir, reparar i renovar les instal·lacions, amb pagament, si s'escau, dels danys que s'ocasionen.  
- Possibilitat d'instal·lar les fites de senyalització o delimitació i les canonades de ventilació, així com de realitzar les obres superficials o soterrànies que seran necessàries per a l'execució o el funcionament de la instal·lació.  
b) Ocupació temporal dels terrenys necessaris per a l'execució de les obres, de la zona que es reflecteix per a cada finca en els plans parcel·laris d'expropiació, de la qual es farà desaparèixer tot obstacle, així com realitzar les obres necessàries per a les línies i instal·lació de la canalització i elements annexos, executant les operacions necessàries a aquests fines.  
II. Per al pas dels cables de connexió i dels elements dispersors de protecció catòdica:  
a) Imposició de servitud permanent de pas en una franja de terreny d'un metre d'ample, per on correran enterrats els cables de connexió i els elements dispersors de protecció catòdica, que estarà subjecta a la prohibició d'efectuar treballs d'arada o similars a una profunditat superior a 50 centímetres, així com de plantar arbres o arbustos i realitzar qualsevol tipus d'obres, construcció o edificació en una franja de terreny de tres metres d'ample (1,5 metres a cada costat de l'eix de les instal·lacions), així com el dret a talar o a arrancar els arbres o arbustos que hi haja a una distància inferior a la indicada.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació, de la qual es farà desaparéixer tot obstacle, així com realitzar les obres necessàries per a l'estesa i el muntatge de les instal·lacions i elements annexos i operacions que calguen.  
Als efectes del compliment del que s'estableix en aquesta condició Enagás, SA, amb anterioritat a l'estesa de les instal·lacions, haurà de recórrer els extrems senyalats en els apartats I i II anteriors en els convenis o acords que s'establisquen amb els propietaris afectats, i queda obligada en tot moment a la vigilància del seu compliment i, si escau, a la notificació d'aquest incompliment al Servei Territorial d'Indústria i Energia de València.  
Octava  
L'indicat Servei Territorial podrà efectuar durant l'execució de les obres les inspeccions i les comprovacions que estimen oportunes en relació amb el compliment de les condicions establertes en aquesta resolució i en les disposicions i la normativa vigent que seran d'aplicació.  
Amb aquesta finalitat, Enagás, SA haurà de comunicar amb la deguda antelació a aquest Servei Territorial, les dates d'iniciació de les obres, així com les dades de realització dels assajos i proves que s'han d'efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.  
Novena  
Enagás, SA, comunicarà la terminació de les instal·lacions al Servei Territorial d'Indústria i Energia de València per al reconeixement definitiu i alçament de l'acta de posada en servei de les instal·lacions, requisit sense el qual no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari haurà d'adjuntar amb doble exemplar, la següent documentació:  
a) Certificat final d'obra, firmat per un tècnic competent i visat pel col·legi oficial corresponent, on conste que la construcció i el muntatge de les instal·lacions s'ha efectuat d'acord amb el que hi ha previst en el projecte presentat per Enagás, SA, i amb les normes i especificacions que s'hi hagen aplicat, així com amb les variacions de detall que hagen sigut aprovades pel Servei Territorial d'Indústria i Energia i amb la normativa tècnica i de seguretat vigent que hi siga d'aplicació.  
b) Certificat final de les entitats o empreses encarregades de la supervisió i control de la construcció de les instal·lacions, en què s'explicite el resultat satisfactori dels assajos i proves realitzades segons allò previst en les normes i codis aplicats i que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a la terminació de les obres.  
Deu  
El Servei Territorial d'Indústria i Energia de València haurà de remetre a aquesta Direcció General d'Indústria i Energia una còpia de les corresponents actes de posada en marxa, així com dels documents indicats en els punts a), b) i c) de la condició anterior.  
Onze  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions expressades, per la declaració inexacta de les dades subministrades o altra causa excepcional que el justifique.  
De conformitat amb el que es disposa en els articles 10 i 13 de la Llei 10/1987, de 15 de juny, sobre disposicions bàsiques per a un desenvolupament coordinat d'actuacions en matèria de combustibles gasosos, la present autorització que duu implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a la urgent ocupació d'aquests. Els esmentats béns i drets són els inclosos en les relacions que es publicaren en el Diari Oficial de la Generalitat Valenciana el 18 d'abril de 1995, amb les rectificacions que siguen procedents d'acord amb el resultat de la informació pública.  
Contra aquesta resolució que no esgota la via administrativa, podrà interposar-se un recurs ordinari davant el conseller d'Indústria i Comerç en el termini d'un mes a comptar del dia de la notificació, de conformitat amb el que es disposa en l'article 114, en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 d'agost de 1995.- El director general d'Indústria i Energia: José Luis Ramírez Sorribes.